*Spodnja izjava je podana v imenu članov Globalne mreže kontaktnih točk za odgovornost zaščititi. Kontaktna točka za odgovornost zaščititi je visok uradnik v vladi, ki s sodelovanjem v mreži spodbuja nacionalne mehanizme za preprečevanje grozodejstev in spodbuja mednarodno sodelovanje.*

Člani Globalne mreže kontaktnih točk za odgovornost zaščititi se oglašamo decembra 2023, v času zaznamovanja 75. obletnice Konvencije o preprečevanju in kaznovanju zločina genocida, ki predstavlja pomemben mejnik v prizadevanjih mednarodne skupnosti za preprečevanje enega najhujših zločinov in odzivanje nanj. Konvencija o genocidu je bila prva mednarodna pogodba o človekovih pravicah, ki jo je sprejela Organizacija združenih narodov 9.12.1948 in je opredelila odgovornost držav za preprečevanje in kaznovanje genocida, zločina, ki pretresa vest vsega sveta. Ob tej pomembni obletnici pozivamo vse države, ki tega še niso storile, da pristopijo k konvenciji o genocidu ter po potrebi sprejmejo ustrezno nacionalno zakonodajo. Načela konvencije so neločljivo povezana z odgovornostjo zaščititi, njeno izvajanje pa je ključni korak pri izpolnjevanju naše skupne zaveze za preprečevanje množičnih grozodejstev.

Nova agenda za mir prispeva k tej trajni zavezi in je v skladu z načeli, vsebovanimi v konvenciji o genocidu, ter krepi kolektivno zmožnost za prepoznavanje vseh vrst groženj prebivalstvu, vključno s predhodnimi pojavi in dejavniki tveganja, ki jih povezujemo z genocidom, in soočanje z njimi. Poudarja pomen preprečevanja, reševanja sporov in zaščite civilistov v oboroženih spopadih, kar je ključnega pomena pri odpravljanju pogojev, ki spodbujajo genocid. Da bi učinkoviteje preprečevali grozodejstva, morajo pristopi temeljiti na zavedanju potrebe po zgodnjem in stalnem opozarjanju v vseh fazah spora, se pravi pred in med njim ter po njem, in jasni kontinuiteti ustreznih odzivov. Nova agenda za mir in odgovornost zaščititi skupaj zagotavljata celovit okvir, ki spodbuja sodelovanjem med sistemom OZN, državami članicami in civilno družbo.

Poudarjamo, da morajo države prebivalstvo nujno zaščititi pred genocidom z ustreznimi in potrebnimi sredstvi, ter pozivamo k ponovni oživitvi in praktičnemu izvajanju odgovornosti zaščititi znotraj sistema OZN. Načelo odgovornosti zaščititi že skoraj dvajset let potrjuje večplastno odgovornost mednarodne skupnosti, da prebivalstvo zaščiti pred genocidom, vojnimi hudodelstvi, etničnim čiščenjem in hudodelstvi zoper človečnost. Ta kolektivna zaveza se krepi prek mandata in praktičnih smernic posebnega svetovalca generalnega sekretarja OZN za odgovornost zaščititi.

Ob nedavnem odstopu nekdanjega posebnega svetovalca Georgea Okotha-Obboja, ki ga obžalujemo, pozivamo k takojšnjemu imenovanju ustreznega naslednika na mestu posebnega svetovalca za odgovornost zaščititi, kar bo zagotovilo, da bo Urad OZN za preprečevanje genocida in odgovornost zaščititi lahko učinkovito deloval ob konceptualnem in praktičnem usmerjanju posebnega svetovalca za odgovornost zaščititi.

Zaščita prebivalstva pred genocidom, vojnimi hudodelstvi, hudodelstvi zoper človečnost in etničnim čiščenjem je naša individualna in kolektivna odgovornost. To odgovornost in spoštovanje konvencije o genocidu lahko najbolje zagotovimo tako, da se dosledno uveljavlja odgovornost storilcev in preprečuje prihodnja grozodejstva. Menimo, da zanesljiv in dobro podprt posebni svetovalec za odgovornost zaščititi igra pomembno vlogo pri krepitvi zmožnosti mednarodne skupnosti za preprečevanje grozodejstev. Poleg tega vse članice OZN pozivamo, naj uporabijo [Okvir OZN za analizo grozodejstev](http://www.globalr2p.org/resources/framework-of-analysis-for-atrocity-crimes-a-tool-for-prevention/) in [Odgovornost zaščititi: okvir za ukrepanje](https://www.globalr2p.org/publications/a-framework-for-action-for-the-responsibility-to-protect-a-resource-for-states/) za oceno vrzeli in prepoznajo možnosti za obravnavo tveganj za grozodejstva, vključno s tveganjem genocida, v svoji nacionalni zakonodaji.

1. Albanija
2. Angola
3. Argentina
4. Avstralija
5. Avstrija
6. Belgija
7. Bocvana
8. Bolgarija
9. Bosna in Hercegovina
10. Češka republika
11. Čile
12. Črna gora
13. Danska
14. Demokratična republika Kongo
15. Finska
16. Francija
17. Gana
18. Grčija
19. Gruzija
20. Gvatemala
21. Hrvaška
22. Irska
23. Italija
24. Jordanija
25. Kambodža
26. Kanada
27. Katar
28. Kenija
29. Kostarika
30. Liberija
31. Lihtenštajn
32. Litva
33. Luksemburg
34. Madžarska
35. Maroko
36. Mehika
37. Mozambik
38. Nemčija
39. Nigerija
40. Nizozemska
41. Nova Zelandija
42. Paragvaj
43. Peru
44. Poljska
45. Portugalska
46. Republika Koreja
47. Romunija
48. Ruanda
49. Slokonoščena obala